# Δραστηριότητα: Φτιάξε το δικό σου αντισηπτικό

## ΠΕΡΙΓΡΑΦΗ

Πληροφορίες για την ιστορία των αντισηπτικών μέσα από την ιστορία της Florence Nightingale με στόχο την κινητοποίηση τους να διερευνήσουν και στη συνέχεια να παρασκευάσουν το δικό τους αντισηπτικό μείγμα.

## Δραστηριότητα: Φτιάξε το δικό σου αντισηπτικό

Γνωρίζεις ότι: Τον 19ο αιώνα, κατά τη διάρκεια του Κριμαϊκού Πολέμου, περισσότεροι στρατιώτες πέθαιναν από λοίμωξη παρά από τα τραύματά τους εξαιτίας των πολύ κακών συνθηκών υγιεινής. Τότε μία εθελόντρια νοσηλεύτρια, η Florence Nightingale «τάραξε» τα νερά στην ιατρική πρακτική εισάγοντας στην καθημερινή κλινική πρακτική την υγιεινή των χεριών με τεχνικές που εφαρμόζονται μέχρι σήμερα.

- Κριμαϊκός Πόλεμος – Βικιπαίδεια
- Φλόρενς Νάιτινγκεϊλ – Βικιπαίδεια

Κατά τη διάρκεια της πανδημίας του κορονοϊού COVID-19 (2020-2023) ο Παγκόσμιος Οργανισμός Υγείας (ΠΟΥ) έδωσε πολύ αυστηρές οδηγίες για την υγιεινή των χερών που περιλάμβαναν τη χρήση αντισηπτικού διαλύματος ή γέλης.

Τα αντισηπτικά είναι μείγματα ή διαλύματα ουσιών που έχουν τις αντιμικροβιακές ιδιότητες, δηλαδή καταστρέφουν τους ιούς και τα μικρόβια όταν έρθουν σε επαφή με αυτούς. Πιο αποτελεσματικά είναι τα απολυμαντικά που περιέχουν: (α) αλκοόλ σε περιεκτικότητα 62-71% v/v, (β) χλώριο (υποχλωριώδες νάτριο) σε συγκέντρωση 0,1% μάζα προς όγκο, ή (γ) υπεροξείδιο του υδρογόνου σε περιεκτικότητα 0,5% μάζα προς όγκο.

- Πανδημία COVID-19 – Βικιπαίδεια
- Υγιεινή των χεριών – Πληροφορίες για το κοινό – Εθνικός Οργανισμός Δημόσιας Υγείας
- Effective hand-washing – European Centre for Disease Prevention and Control
- Clean Your Hands campaign – World Health Organization

Μπορείς να φτιάξεις το δικό σου αντισηπτικό με υλικά απλά που μπορείς να βρεις στο φαρμακείο κάνοντας μια έρευνα στο διαδίκτυο, αν ξέρεις να παρασκευάζεις διαλύματα. Ενδεικτικά μία καλή συνταγή μπορείς να δεις εδώ:

- Αντισηπτικό: Πώς θα το φτιάξεις μόνος σου στο σπίτι – Oneman.gr